EL
C 418/20
Επίσημη Εφημερίδα της Ευρωπαϊκής Ένωσης
31.10.2022
3) Καταδικάζει την ΕΤΕπ στα δικαστικά έξοδα.
(1)
EE C 339 της 12.10.2020.
Απόφαση του Γενικού Δικαστηρίου της 7ης Σεπτεμβρίου 2022 — KL κατά ΕΤΕπ (Υπόθεση T-651/20) (1) (Υπαλληλική υπόθεση – Προσωπικό της ΕΤΕπ – Αδικαιολόγητες απουσίες – Μη εμφάνιση στις ιατρικές εξετάσεις – Προσφυγή ακυρώσεως και αγωγή αποζημιώσεως) (2022/C 418/24) Γλώσσα διαδικασίας: η γαλλική Διάδικοι Προσφεύγων-ενάγων: KL (εκπρόσωποι: L. Levi και A. Champetier, δικηγόροι) Καθής-εναγόμενη: Ευρωπαϊκή Τράπεζα Επενδύσεων (εκπρόσωποι: G. Faedo και I. Zanin, επικουρούμενοι από την A. Duron, δικηγόρο) Αντικείμενο Με την ασκηθείσα βάσει του άρθρου 270 ΣΛΕΕ, σε συνδυασμό με το άρθρο 50α του Οργανισμού του Δικαστηρίου της Ευρωπαϊκής Ένωσης, προσφυγή-αγωγή ο προσφεύγων-ενάγων ζητεί, αφενός, την ακύρωση της απόφασης της Ευρωπαϊκής Τράπεζας Επενδύσεων (ΕΤΕπ), της 28ης Φεβρουαρίου 2020, σύμφωνα με την οποία οι απουσίες του από τις ιατρικές εξετάσεις της 23ης Δεκεμβρίου 2019, της 3ης και της 28ης Φεβρουαρίου 2020 αποτελούν αδικαιολόγητες απουσίες κατά την έννοια του άρθρου 3.6 του παραρτήματος X των διοικητικών διατάξεων που εφαρμόζονται στο προσωπικό της ΕΤΕπ, οι οποίες εκδόθηκαν σε εκτέλεση του κανονισμού του προσωπικού της ΕΤΕπ, και, αφετέρου, την αποκατάσταση της ζημίας που υπέστη συνεπεία των ως άνω αποφάσεων.
Διατακτικό Το Γενικό Δικαστήριο αποφασίζει: 1) Ακυρώνει την απόφαση της Ευρωπαϊκής Τράπεζας Επενδύσεων (ΕΤΕπ), της 28ης Φεβρουαρίου 2020, σύμφωνα με την οποία οι απουσίες του KL από τις ιατρικές εξετάσεις της 23ης Δεκεμβρίου 2019, της 3ης και της 28ης Φεβρουαρίου 2020 αποτελούν αδικαιολόγητες απουσίες κατά την έννοια του άρθρου 3.6 του παραρτήματος X των διοικητικών διατάξεων που εφαρμόζονται στο προσωπικό της ΕΤΕπ, οι οποίες εκδόθηκαν σε εκτέλεση του κανονισμού του προσωπικού της ΕΤΕπ.
2) Απορρίπτει την προσφυγή-αγωγή κατά τα λοιπά.
3) Καταδικάζει την ΕΤΕπ στα δικαστικά έξοδα.
(1)
EE C 443 της 21.12.2020.
Απόφαση του Γενικού Δικαστηρίου της 7ης Σεπτεμβρίου 2022 — OQ κατά Επιτροπής (Υπόθεση T-713/20) (1) [Υπαλληλική υπόθεση – Πρόσληψη – Προκήρυξη γενικού διαγωνισμού EPSO/AD/378/20 (AD 7) – Γλωσσομαθείς νομικοί κροατικής γλώσσας στο Δικαστήριο της Ευρωπαϊκής Ένωσης – Απόφαση της εξεταστικής επιτροπής περί αποκλεισμού του προσφεύγοντος από το επόμενο στάδιο του διαγωνισμού – Προϋποθέσεις συμμετοχής – Προϋπόθεση περί επιπέδου σπουδών που αντιστοιχεί σε πλήρη κύκλο σπουδών τριτοβάθμιας εκπαιδεύσεως πιστοποιούμενο με τίτλο σπουδών στο κροατικό δίκαιο – Κατοχή γαλλικού διπλώματος νομικής – Ελεύθερη κυκλοφορία των εργαζομένων – Προσφυγή ακυρώσεως] (2022/C 418/25) Γλώσσα διαδικασίας: η κροατική Διάδικοι Προσφεύγων: OQ (εκπρόσωπος: R. Štaba, δικηγόρος)